Page:Highlandman's adventures.pdf/4

 Nae lintwhite on a’ the gay plain, Nae gowdspink sae bonny as she. I whistled, I pip’d, and I sang; I woo’d, but I cam nae great speed: Therefore I maun wander abroad, And lay my banes far frae the Tweed.

To Maggy my luve I did tell; My tears did my passion express: Alas! for I lo’ed her o’er weel, And the women loo sic a man less. Her heart it was frozen and cauld. Her pride had my ruin decreed; Therefore I maun wander abroad, And lay my banes far frae the Tweed.

O LET ME IN THIS AE NIGHT.

, art thou sleeping yet? Or art thou wauken, I would wit? For love has bound me hand and foot, And I would fain be in, jo.

O let me in this ae night, This ae, ae, ae night; For pity's rake this ae night, O rise and let me in, jo.

Out owre the moss, out owre the muir, I came, this dark and drearie hour, And here I stand without the door, Amid the pouring storm, jo.